આ ઉપરાંત જિલ્લાના કપડવંજ,ઠાસરા,બાલાસિનોર,વિરપુર,સેવાલિયા,કઠલાલ,મહુધા,મહેમદાવાદ, માતર,ખેડા સહિતના શહેરો તેમજ ગામડાઓમાં આવેલા મંદિરોમાં કૃષ્ણ જન્મની ઉજવણી કરવામાં આવી હતી.જિલ્લાના સ્વામિનારાયણ મંદિરોમાં પણ શ્રીજીના જન્મોત્સવની ભારે ધામધુમથી ઉજવણી કરવામાં આવી હતી.ઠાસરામાં આવેલા અને આસ્થાના પ્રતિકસમા આશાપુરી માતાના મંદિરે પણ કૃષ્ણ જન્મની ઉજવણી કરવામાં આવી હતી.ભગવાનના જન્મ સમયે સમગ્ર ઠાસરાની ર્ધામિક જનતાએ આશાપુરી મંદિરે પહોંચી જઈને ભગવાનને પારણે ઝુલાવ્યા હતા.ળજ્યારે કૃષ્ણ જન્મને બહાને શ્રાવણી જુગાર રમનારાઓ ભગવાનના જન્મને બાજુએ મુકીને એક ચિત્તે જુગારમાં સપડાઈ ગયેલા જોવા મળતા હતા.જિલ્લાભરમાં જુગારીઓ બંધબારણે મોટા પાયે જુગાર રમતા હતા.જુગારીઓને ઝડપી પાડવા જિલ્લાભરની પોલીસ રાતભર દોડતી રહી હતી,જેમાં ક્યાંક પોલીસ સફળ રહી હતી,જ્યારે હંમેશની જેમ કેટલીક પોલીસ નિષ્ફળ જ રહી હતી.